Kartik Aryan Got An Another Film Pati Patni Aur Woh Remake Of 70s Taapsee Pannu Relationship With Ananya Pandey | Good News: कार्तिक आर्यन के हाथ लगी एक और बड़ी फिल्म, इस एक्ट्रेस के अपोजिट आएंगे नजर - Firstpost Hindi
Good News: कार्तिक आर्यन के हाथ लगी एक और बड़ी फिल्म, इस एक्ट्रेस के अपोजिट आएंगे नजर
कार्तिक आर्यन के साथ अनन्या पांडे के रिलेशनशिप को लेकर भी खबरें सामने आ रही हैं
Updated On: Jan 12, 2019 11:29 AM IST
कार्तिक आर्यन के पास लगातार फिल्में आ ही रही हैं. वो लोगों के बीच काफी पॉपुलर हो चुके हैं. आज तकरीबन बॉलीवुड की हर एक्ट्रेस कार्तिक आर्यन के साथ काम करना चाहती हैं. साथ ही अनन्या पांडे के साथ रिलेशनशिप को लेकर भी खबरें सामने आ रही हैं. लेकिन उनके फैंस के लिए एक और खुशखबरी सामने आ रही है.
कार्तिक आर्यन को मिली फिल्म
कार्तिक आर्यन के सितारे इन दिनों काफी बुलंद चल रहे हैं. हाल ही में ये खबर सामने आई थी कि वो ‘लव आज कल 2’ में नजर आएंगे. इस फिल्म में वो सारा अली खान के अपोजिट काम करने वाले हैं. लेकिन अब खबर आ रही है कि कार्तिक आर्यन 70 के दशक की सुपरहिट फिल्म ‘पति, पत्नी और वो’ के रीमेक में लीड रोल में नजर आएंगे. इस फिल्म को मुदस्सर अजीज डायरेक्ट करेंगे. कार्तिक इस फिल्म में संजीव कुमार का किरदार निभा सकते हैं. इस फिल्म के लिए कार्तिक के अपोजिट तापसी पन्नू लीड रोल में नजर आएंगी. रिपोर्ट्स के मुताबिक इस फिल्म में तापसी, कार्तिक की पत्नी का रोल निभा सकती हैं. इस फिल्म में कार्तिक की सेक्रेटरी का रोल कौन निभाएगा इस पर अभी संशय बरकरार है. इस फिल्म की शूटिंग मई-जून से शुरू हो सकती है.
दोनों की आने वाली हैं फिल्म
आपकी जानकारी के लिए बता दें कि, तापसी पन्नू जल्द ही फिल्म ‘वुमनिया’ में नजर आएंगी. इन दिनों इस फिल्म की शूटिंग चल रही है. वहीं, कार्तिक आर्यन जल्द ही कृति सैनन के साथ फिल्म ‘लुका-छिपी’ में नजर आएंगे.
Tags: Ananya PandeyKartik Aryanpati patni aur wohrelationshiptaapsee pannuअनन्या पांडेकार्तिक आर्यनतापसी पन्नूपति पत्नी और वोरिलेशनशिप